### Beslutningstema

I denne sag skal oplæg til Tønder Kommunes retningslinjer for tilskud efter § 18 i serviceloven godkendes.

### Sagsfremstilling

Tønder Kommune har afsat midler til støtte af frivilligt socialt arbejde efter § 18 i serviceloven. Sigte med støtten er at styrke de frivillige aktiviteter i de frivillige sociale organisationer og foreninger. Midlerne anvendes hovedsagelig til aktiviteter direkte rettet mod borgerne med særlige sociale behov.

Socialudvalget besluttede på udvalgsmødet d. 10 januar 2023 at revidere retningslinjer for tilskud efter § 18 i serviceloven. En revidering af retningslinjerne er med til at sikre, at retningslinjerne er opdaterede og i tråd med de politiske retninger. Retningslinjerne blev sidst revideret af Socialudvalget d. 14. august 2018.

De nye forslag til retningslinjer for tilskud efter §18, har været sendt i høring i Frivillighedsrådet, Handicaprådet og der har været afholdt et høringsmøde for frivillige Sociale organisationer og foreninger i Tønder Kommune.

Følgende centrale forhold gør sig gældende i de nye retningslinjer:

* Revideret definition af målgruppen.
* Revideret definition af hvad der bevilliges støtte til og hvad der ikke bevilliges støtte til.
* Ny proces for behandling af ansøgninger.
* Ny minimumsgrænse for hvilke ansøgninger udvalget behandler
* Nyt afsnit for ansøgere der har en partnerskabsaftale med Tønder Kommune.

De nye retningslinjer for tilskud efter §18 i Serviceloven er vedlagt som bilag.

Når sagen er behandlet i Socialudvalget og Kommunalbestyrelsen, sendes sagen til orientering i Frivillighedsrådet.

### Direktøren for Børn, Unge og Familie indstiller,

at retningslinjerne godkendes, og

at indstillingen videresendes til Kommunalbestyrelsen.

Beslutning fra Socialudvalget, 13. juni 2023, pkt. 7:

Indstillingen anbefales.

### Beslutning

Indstillingen godkendt.